BIMANEESCHE TEXTBN. 101 



lodja kai-na lopi-na mawaü-ra waru-wónga, 



gadi ro tadjo-na na-waü-ra mpoi lönga. 



Mandede wali udja mpara tiya-na hadju tuwi, 



mpöka pidu santjaru-ntjamba hina-na ba angi, 



mpinga fiko ade-na la Da-ngaha ba teï, 



mbuda pala raada hödo-na kodo-e, dae Madjai. 



Sadja-na lopi raa-bou [raa-] ndawi, 



kalowa-na weki-na madaaraka tjiki pande la Kawi, 



na-luu djuru mudi kai-ku ba la Sawi, 



na-karai nljafa mpudu deï töro Lawi-lawi. 



Na-nggahi-ku ba ade-na : nahu ake-ra mantjewi lowa, 



kamöda-na lodja daa mawara padoma,, 



daa tjaü-na batu nggahi doü matuwa, 



iha-na lopi siya mpara mantau ngara ndai zaman. 



Ana acal Djawa, na-dula dei Djawa, 



ana acal Gowa na-dula deï Gowa ; 



raa-ndadi kai-ta sorga dula deï sorga, 



raa-ndadi kai-ta naraka dula deï naraka. 



Qodratu'llabi ta'ala ruma-ta maqadim, 



cifat djalal labo djamal ruma-ta makarim, 



dana labo oi raa-kalösa-na deï sorga na'im, 



afi labo angi raa-kalösa deï naraka djahim. 



Ake-ra f ilmu-na ba sa-mena-na 'ulama ro auliya, 



ede-ku acal-na ndadi kai ba doü manusiya, 



nggara wara-si bade-na, ede-i doü makandu rahasiya, 



nggara wati-sa-pu bade-na, ede manusiya masiya-siya, 



Lodja-na lopi na-waü-ra ntjii ndambi ripa-ripa, 



wati romo mpara mandai lowa weya nempa, 



na-arira ntjöki ade-na doü manumpa, 



dadi ro lewi-na waü mena-du mpoi rampa. 



Sadja-na lopi masamporona taho mawaü-ra masa-masa, 



raa-lapi kai pala tambaga sawasa, 



samparadja-na waü-ra nggao, d^nda-na waü-ra mbisa, 



madjuru batu kai-na doü deï nisa dae Manasa. 



Lopi tangara kai ba doü pala kapal, 



na-waü-ra sara ba wua kai maharam batal, 



anakoda-na pala, kodo-e, na-waü-ra raka adjal, 



djuru-mudi-na pala kura-kura ichl&c tawakkul. 



Anakoda-na lopi na-waü mpara made, 



malao lodja pala dei rasa rade, 



ndadi tjèpe-du ba ndai djuru-mudi, 



pala djuru-mudi kura udja-pu bade. 



